LESBOS
Den 17. – 24. maj 2001.

Dansk Ornitologisk Forening
Københavnsafdelingen

Birdlife Denmark

Forord

Fra den 17. – 24. maj 2001 afholdte Københavnsafdelingens Ekskursionsudvalg sin tredje tur til den græske ø Lesbos. Turen var tilrettelagt i samarbejde med Skibby Rejser og Chiotellis Tours, sidstnævnte et lokalt busselskab. 

Med kort varsel fik vi meddelelse om, at en strejke ville lamme flytrafikken på øen, hvilket betød at vi måtte “nødlande” på naboøen Chios. En enkelt overnatning her med følgende sejltur til Lesbos tog alle med godt humør.

Med udgangspunkt fra vort hyggelige hotel i udkanten af Molivos besøgte vi de bedste fugleområder på øen. Vi var heldige at få en fortræffelig chauffør, der sammen med det sommerlige vejr og de mange flotte natur- og fugleoplevelser gav en rigtig god og afslappet feriestemning.  

En varm tak til samtlige deltagere for en vellykket uge, en tak til Ulla og Steen Søgaard-Hansen, Pamela og Finn Bartholomeusz, Mona og Arne Rasmussen, Lilly og Magnus Vestergaard Rasmussen, Susanne Harder, Thøger Harder, Niels Knudsen, Hans H. Nielsen, Mogens Friis, Torben Lund-Hansen, Jon Friis, Tine Fischer-Nielsen, Edith Grossmann, Conny Tønnesen, Sigrid Frandsen, Lis Geertz-Hansen og Lisbeth Strandmark.

Ole Geertz-Hansen og John Speich.
      
Ps. Det kan betale sig at købe bogen: Birding on the Greek Island of Lesvos, af Richard Brooks. Den kan købes i de fleste større byer på øen. Ligeledes er et nyt kort over øen: nr.112 mål 1 : 70 000 en god investering. 

Let dagbog.

Torsdag den 17.maj: Vejr Chios: Sol svag SØ, 20-25 gr.
Afgang med fly fra CPH kl. 8.00 med kurs mod Chios hvortil vi ankom kl. 12.00. Her skulle vi mellemlande inden Lesbos. Det blev til en lang mellemlanding, pga strejke på Lesbos. Efter at være installeret på to hoteller i nabobyerne  Limnonas og Karfas, udforskede vi omegnes fugleliv. Udover de mere almindelige middelhavsarter blev en masketornskade, 6 eleonorafalke og legende ørnevåger beundret. Et par flokke af kuhls og middelhavsskråpe kom i skopet inden aftensmaden.

Fredag den 18. maj: Vejr: Sol svag SØ 25 gr.
Da vi først skulle med færge til Lesbos ved 16tiden, blev der atter tid til lidt omegnskiggeri. Rosenstære, syngende olivensanger, hvidskægget sanger samt audoinsmåger ved kysten gav os et godt indtryk af den noget “tørre” ø.
Kl. 16.30  gled færgen ud af havnen, og de efterfølgende 3 timer blev brugt til havobs efter kuhls- og middelhavsskråper samt springende delfiner.
Efter sejlturen gik det med bus til vort hotel i udkanten af Molivos, hvor vi stormede den første taverna.

Lørdag den 19.maj: Vejr: Letskyet 18 senere 27 gr.
Efter morgenmaden ankom vores bus med Levteres en fremragende  chauffør bag rattet. Første tur gik til saltsøerne og områderne omkring bunden af Kalonibugten. 900 flamingoer rastede  sammen med klyder og stylteløbere, og mindre flokke af dværg- og krumnæbbede ryler var endnu på plads.
70 rosenstære og biædere gjorde lykke, hvilket også var tilfældet med de 27 rustænder, sølvhejrer, sorte storke og –ibiser der blev “nydt til frokosten”. 
 Eftermiddagen stod i krüpers tegn ved gammel fyreskov nær landsbyen Achladeri. 3 fugle blev set, med fætteren klippespætmejse syngende i baggrunden. Hærfugl og 4 slangeørne kom i kikkerten, inden vi søgte skygge i nærliggende taverna.
Om aftenen blev den første eleonorafalk samt kirkeugle set ved hotellet.

Søndag den 20. Maj: Vejr: Skyet 18 senere 26 gr. Svag vind.
Dagens ekskursion gik til Parakila beliggende ved foden af Routfas bjergene, et godt sted for gulgrå værling. 
Forinden havde vi et par fine stop på kystvejen med op til 9 sorte storke og silkehejrer ved et vandhul, 5 tophejrer langs stranden og i luften 30 rosenstære samt en af de få aftenfalke der stadig var på øen. Karakterfuglene i lavlandet hætteværling og bleg gulbug kunne ikke overses.
Vores anstrengelser på bjergstierne blev belønnet med op til 5 syngende gulgrå værlinger, foruden et tocifret antal rustværlinger og allesteds værende klippespætmejser. De sparsomme buske blev lænset for sørgemejser, imens luftrummet blev spottet for slangeørne og ørnevåger.
Udover en dukkert i Kalonibugten, blev i alt 3 syngende trænattergale set i markien ved saltværket, rosenstærene var stadig på plads, og atter blev et par sorte storke og aftenfalke noteret.
Aftenobsen var 2 blådrosler på borgen i Molivos.

Mandag den 21. maj: Vejr: Skyfrit 20-28 gr. Vind frisk SØ.
Det blev lidt af en slapperdag med første stop ved et flodudløb kort før Achladeri.
En stor flok nærmest halvtamme sumpskilpadder blev fodret med brød, en dværghejre sad og halvsov til sangen fra omkring 10 sydlige nattergale. Et par hærfugle blev set, og i luften var der flyve- opvisning fra 2 ørnevåger. 
Ved Skala Policnitou hilste vi på en tam pelikan, inden vi fortsatte til de nærliggende saliner. De 20 flamingoer her var ikke tamme, til gengæld var her tamt med fugle, hvorfor vi hastigt fortsatte ud mod kysten.
Ved Vatera blev badedyrene sat af, imens resten af holdet kørte ud til Vrissa for at kratluske omkring floden Almyropotamos. 2 små præstekraver og 1 tophejre lettede fra flodbredden, imens vi sammenlignede rørsanger og “den afblegede gulbug”. Gærde- og hætteværling røg i Mogens kamera  og hvidskægget mestersanger kom i bogen.
Eftemiddagen gik med en tur til bjergbyen Agiassos, hvor det handlede mere om kaffe end fugle.
Hele 3 slørugler blev om aftenen set og hørt omkring borgen fra hotellet. Med i koret hørtes også
blide fløjt fra dværghornugle.

Tirsdag den 22. maj: Vejr. Atter skyfrit med op til 30 gr.
Det blev en lang og varm dag med mange fugle ude i Lesbos “vilde vesten”. Vi startede flot med  en flok på 20 insektfangende eleonorafalke  nær byen Vatousa.
Efter Andissa stoppede vi for isabellastenpikker. Det blev ikke til den store eftersøgning, idet 3 fugle sås tæt på vejen.
For foden af klosteret Ipsilou droppede vi bussen, for til fods at nå toppen. Af de mange fine iagttagelser skal nævnes:1 vandrefalk han, 6 eleonorafalke, 7 stenspurve ved rede af ørnevåge, i alt 5 gulgrå- og 12 rustværlinger, masketornskade, blådrossel han, 6 sørgemejser og ikke at forglemme 1 munk der generede en kirkeugle ved klosteret.
Frokosten blev indtaget i den lille havneby Sigri, med udsigt til op mod 20 små tårnfalke.
Inden hjemturen besøgte vi den forstenede skov, hvor der også var syngende gulgrå rustværling.
Udover de 3 uglearter hørtes natravn ved hotellet om aftenen.

Onsdag den 23. maj: Vejr: Letskyet 25 gr. Vind frisk SØ.
Denne sidste turdag var næsten en gentagelse af første dag på øen. Nyt var dog et besøg ved skrænterne omkring Petra få km fra Molivos. Her skulle der yngle sortstrubet sanger og mestersanger. Begge blev set og hørt fint, sidstnævnte  med udfløjne unger.
På vor vej videre mod Kaloni  (hvor vi nær havde fået en mellemspætte igennem forruden) havde vi fået et tip om en synlig dværghornugle ved redehul. Men – i stedet sad den klinet op ad et eucalyptustræ, og hvordan Sigrid opdagede den er lidt af en gåde.
Ved området i bunden af Kalonibugten var antallet af rustænder steget til 32. 6 sølvhejrer, en del fiskehejrer samt 5 sorte- og 2 hvide storke hersede  med hinanden. Et par gule feldeg vipstjerter til frokosten, blev turens sidste nyheder.
Trænattergalene var på plads, imens krüper svigtede ved Achladeri, hvor der til gengæld hørtes sang fra 4 korttåede træløbere.
Trods kraftig blæst blev denne sidste aften fejret på bedste vis på tavernaens terrasse, med efterfølgende sammenskudsgilde på hotellet i selskab med sløruglen.

Torsdag den 24. maj: Vejr: Sol, sol, sol og 25-30 gr.
Hjemrejsedag med de sædvanlige rutiner. Rart var det efter en dejlig tur, at lande i CPH i herligt vejr med sommerlig temperatur.  js

Fugleliste

Kuhls skråpe (Calonecris diomedea): 6 Chios, 40 under sejllads Chios-Lesbos. 

Middelhavsskråpe (Puffinus yelkouan): 60 Chios, 20 under sejllads Chios-Lesbos.  

Topskarv (Phalacrocorax desmarestii): Ret alm. ved kysterne op til 40 set.

Dværghejre (Ixobrychus minutus): 1 ved vandløb nær Achladeri

Tophejre (Ardeola ralloides): 5 + 1 ved kysten efter Potamia floden, 1flodleje ved Vatera.

Fiskehejre (Ardea cinerea): 12 samlet ved ”knold og sø” Kalloni

Sølvhejre (Egretta alba): 6 ved ”knold og sø” Kalloni.

Silkehejre (Egretta garzetta): 12 Kalloni saltsøer, 6 ved kysten efter Potamia floden

Sort stork (Ciconia nigra): 5 ved ”knold og sø” Kalloni, 9 samlet på kysten efter Potamia floden.

Hvid stork (Ciconia ciconia): På rede med unger i Kalloni og Polichnitos. 2 ved ”knold og sø”

Sort Ibis (Plegadis falcinellus): 4 ved ”knold og sø” Kalloni.
 
Skestork (Platalea leucorodia): 2 Kalloni saltsøer.

Flamingo (Phoenicopterus ruper): 900 Kalloni saltsøer, 20 Pollichnitos saltsøer.

Rustand (Tadorna ferruginea): 32 ved ”knold og sø” Kalloni.

Gravand (Tadorna tadorna): 2 Kalloni saltsøer

Hvepsevåge (Pernis apivorus): 1 Chios, 1 Kalloni saltsøer.

Slangeørn (Ciraetus gallicus):  4 Achladeri, 2 Parakila, 

Musvåge (Buteo buteo): 1 Chios, 1 Kalloni saltsøer, 2 fra bus.

Ørnevåge (Buteo rufinus): 3 Chios, 2 Parakila, 2 Achlederi, 4 Ipsilou   

Lille tårnfalk (Falco naumanni): 20 Sigri

Tårnfalk (Falco tinnunculus): Enkelte set fra bussen, 2 Kalloni saltsøer, 1 Ipsilou 

Aftenfalk (Falco vespertinus): 1 han ved hotellet, 1 efter Skala Kalloni, 2 Kalloni stranden. 

Eleonorafalk (Falco eleonorae): 6 Chios, 1 ved hotellet, 20 Vatousa, 6 Ipsilou.

Vandrefalk (Falco peregrinus): 2 han Ipsilou

Chukarhøne (Alectoris chukar): 1 fra bus nær den forstenede skov.

Rørhøne (Gallinula chloropus): 2 sump efter Skala Kalloni, 1 Aimyrpotamos river.

Blishøne (Fulica atra): som rørhøne.

Stylteløber (Himantopus himantopus): 40 Kalloni saltsøer, 5-10 Polichnitos saltsøer.

Klyde (Recurvirostra avocetta): 120 Kalloni saltsøer, nogle med unger.

Triel (Burhinus oedicnemus): 2 ”knold og sø” Kalloni

Lille præstekrave (Charadrius dubius): 2 Aimyrpotamos river, 2 Kalloni stranden.

Hvidbrystet præstekrave (Charadrius alexandrinus): 20 Kalloni saltsøer.

Dværgryle (Calidris minuta): 80  Kalloni saltsøer

Krumnæbbet ryle Calidris ferruginea): 2-3 Kalloni saltsøer.

Rødben (Tringa totanus): 8 Kalloni saltsøer.

Svaleklire (Tringa erythropus): 1 Kalloni (LVR)

Tinksmed (Tringa glareola): 2 –4 Kalloni saltsøer. 

Mudderklire (Actitis hypoleucos): 1 Chios, 1 Kalloni.

Dværgmåge (Larus minutus): 3, 2 ad.1 juv. Kalloni saltsøer

Audoinsmåge (Larus audouinii): 3 Chios, 1 overfart Chios-Lesbos.

Middelhavs sølvmåge (Larus cachinnans): Alm. 

Fjordterne (Sterna hirundo): 2 Mytilini havn, 10-15 Kalloni, 20 nær Potamia river, 10 Polichnitos.

Dværgterne (Sterna albifrons): 20 Kalloni saltsøer

Hvidskægget terne (Chlidonias hybridus): 1 Kalloni saltsøer

Hvidvinget terne (Chlidonias leucopterus): 1 Kalloni saltsøer

Klippedue (Columba livia): 4 klippekyst Chios.

Tyrkerdue (Streptopelia decaoto): Alm. omkring byerne.

Turteldue (Streptopelia turtur): 2 Parakila, 4 Petra. Hørt enkelte andre steder fra olivenlunde.

Gøg (Cuculus canorus): 2 nær Achlederi

Slørugle (Tyto alba): Op til 3 på borgen i Molivos. Set og hørt om aftenen fra hotellet.

Dværghornugle (Otus scops): 2 hørt fra hotellet om aftenen. 1 set ved højlys dag nær Kalloni.

Kirkeugle (Athene noctua): 1 ved hotellet, 1 Ipsilou ved klosteret, 2 den forstenede skov.

Natravn (Caprimulgus europaeus): 1 hørt ved hotellet (OGH).

Mursejler (Apus apus): Talrig omkring Molivos.

Alpesejler (Apus melba): 6 Achlederi. Enkelte fugle set som prikker, sikkert overset.

Isfugl (Alcedo atthis): 1 ved flodudløb Kalloni saltsøer.

Biæder (Merops apiaster): hørt overtræk. Chios, 70 Kalloni saltsøer, 60 overtræk. Molivos.

Hærfugl (Upupa epops): 2 ved vandløb inden Achlederi.

Mellemflagspætte (Dendrocopos medius): Set i glimt og hørt fra de fleste olivenlunde.

Korttået lærke (Calandrella brachydactyla): 2 ved ”knold og sø” Kalloni.

Toplærke (Galerida cristata): Alm. på de fleste åbne områder.

Hedelærke (Lullula arborea): 4 Ipsilou.

Digesvale (Riparia riparia): 2 ved ”knold og sø” Kalloni.

Klippesvale (Ptyonoprogne): 1 Ipsilou (LS)

Landsvale (Hirundo rustica): Alm. i det åbne landskab.

Rødrygget svale (Hirundo daurica): Overtager landsvalens plads i de mere øde områder.

Bysvale (Delichon urbica): Alm. ved byerne.

Gul vipstjert (Motacilla flava): 2 ved ”knold og sø” Kalloni

Hvid vipstjert (Motacilla alba): Flest set ved Kalloni saltsøer 5-10. Enkelte andre steder.

Gærdesmutte (Troglodytes troglodytes): 5-10 hørt synge fra bevoksede områder. Især Agiassos.

Trænattergal (Cercotrichas galactotes): 3-4 Kalloni stranden.

Sydlig nattergal (Luscinia megarhynchos): Alm. i bevoksede områder. 8 ved vandløb Achlederi.

Sortstrubet bynkefugl (Saxicola torquata): 1 Chios,1  Andissa, 3 Ipsilou, enkelte set fra bussen.

Isabellastenpikker (Oenanthe isabellina): 3 nær Andissa.

Middelhavsstenpikker (Oenanthe hispanica): Karakterfugl i klippe og bjergområder. 1 syng. Hotel

Blådrossel (Monticola saxatilis): 2 på borgen Molivos, 2 han Ipsilou ved klosteret. 

Solsort (Turdus merula): Alm. i træbevoksede områder.

Cettisanger (Cettia cetti): 2 Kalloni saltsøer, 2 Polichnitos saltsøer, 1 vandløb Achlederi.

Cistussanger (Cisticola juncidis): 3 Kalloni stranden, 2 Polichnitos,  

Kærsanger (Acrocephalus palustris): 1 sump før Parakila.

Rørsanger (Acrocephalus scirpaceus): 1 Chios, Ret alm. i rørbevoksning. 

Drosselrørsanger (Acrocephalus arundinaceus): 1 sump før Parakila, 10 omkring Kalloni.

Bleg gulbug (Hippolais pallida): Meget almindelig i busket lavland.

Olivensanger (Hippolais olivetorum): 1 syngende Chios.

Hvidskægget sanger (Sylvia cantillans): 4 Chios, alm. i maki med spredt buskbevoksning.

Sorthovedet sanger (Sylvia melanocephala): 15-20 Chios. Kun enkelte obs. på Lesbos.

Sortstrubet sanger (Sylvia rueppelli): 4 kystskråningerne ved Petra.

Mestersanger (Sylvia hortensis): 1 Vrissa, 8 ved Petra, et par med unger.

Munk (Sylvia atricapilla): 1 Ipsilou klosteret.

Grå fluesnapper (Muscicapa striata): 4 i åben fyrreskov ved Achlederi 

Sørgemejse (Parus lugubris): 5 Parakila, 6 Ipsilou.

Blåmejse (Parus caeruleus): Alm. i træbevokset område.

Musvit (Parus major): som blåmejse.

Krüpers spætmejse (Sitta krueperi): 3 i åben fyrreskov ved Achlederi.

Klippespætmejse (Sitta neumayer): Karakterfugl i klippe- og bjergområder. Rede set ved Parakila.

Korttået træløber (Certhia brachydactyla): 4 i åben fyrreskov ved Achlederi.

Rødrygget tornskade (Lanius collurio): 3 Ipsilou,

Rosenbrystet tornskade (Lanius minor): 1 Kalloni strand/saltsø

Rødhovedet tornskade (Lanius senator): 1 Chios, 3 Achlederi,1 Ipsilou, 2 Petra. Alle hanner. 

Masketornskade (Lanius nubicus): 1 han Chios, 1 han fra bus nær hotellet, et par Ipsilou.

Skovskade (Garrulus glandarius):  Set omkring olivenlunde Chios og Lesbos. Flere fra bus.

Allike (Corvus monedula): 60 Sigri. Ellers kun spredte iagttagelser.

Krage (Corvus corone): Alm.

Ravn (Corvus corax): 2 Parakila.

Rosenstær ( Sturnus roseus): 11 Chios, 70 i høje træer Kalloni, 30 nær Skala Kalloni. 

Gråspurv (Passer domesticus): Alm.

Spansk spurv (Passer hispaniolensis): Koloni ved Kalloni.

Stenspurv (Petronia petronia): 7 Ipsilou.

Bogfinke (Fringilla coelibs): Alm. i træbevokset område.

Gulirisk (Serinus serinus): Alm. ved skovområder, især fyrreskov. Flest ved Achlederi.

Grønirisk (Chloris chloris): Alm. i kulturlandskaber.

Stillits (Carduelis carduelis): Meget alm. i kulturlandskaber.

Tornirisk (Carduelis cannabina): Alm. især i bakket omåde og bjerge.

Gærdeværling (Emberiza cirlus): 1 Achlederi, 1 Parakila, 1 Almyropotamos river. Alle hanner.

Gulgrå værling (Emberiza cineracea): 4 Parakila, 5 Ipsilou, 1 forstenet skov. Alle hanner.

Rustværling (Emberiza caesia): 10 Parakila, 12 Ipsilou, 6 forstenet skov.

Hætteværling (Emberiza melanocephala): Alm. i kulturlandskaber. 10-15 Kalloni.

Bomlærke (Miliaria calandra):